ЦЭНТР Мядзела ў мінулую суботу нагадваў адну вялікую святочную пляцоўку — тут адзначалася свята нашага горада. Горада, які мае сваю багатую гісторыю, напісаную не адным пакаленнем яго жыхароў, утульнага, светлага, прыгожага і самабытнага, прызнацца ў любові да якога прыйшлі і малыя, і вялікія. Нават дождж, які часам церушыў, не сапсаваў радаснага настрою і жадання весяліцца.